KOMMISSIONEN FOR DE EUROPÆISKE FÆLLESSKABER 
Bruxelles, den 02.05.1997 
KOM(97) 179 endelig udg. 
97/0125 (ACC) 
Forslag til 
Rådets og Kommissionens afgørelse 
om hvilket standpunkt Fællesskabet skal indtage i det Associeringsråd, der blev oprettet 
ved den Europaaftale, der blev undertegnet den 4. oktober 1993 mellem De Europæiske 
Fællesskaber og deres medlemsstater på den ene side og Den Slovakiske Republik på den 
anden side, for så vidt angår vedtagelse af gennemførelsesbestemmelser til Europaaftalens 
artikel 64, stk. 1, nr. iii), og stk. 2 og artikel 8, stk. 1, nr. iii), og stk. 3 i protokol 2 til 
nævnte aftale om EKSF-produkter 
(forelagt af Kommissionen) 

BEGRUNDELSE 
Artikel 64, stk. 3, i Europaaftalen mellem De Europæiske Fællesskaber og deres 
medlemsstater på den ene side og Den Slovakiske Republik på den anden side undertegnet 
i Bruxelles den 4. oktober 1993 fastsætter, at Associeringsrådet skal vedtage de 
nødvendige regler for gennemførelsen af samme artikels stk. 1 og 2 (dvs. bestemmelser 
vedrørende konkurrence og statsstøtte). Fristen for vedtagelsen af disse regler er tre år 
regnet fra aftalens ikrafttræden. Det følger af artikel 124, at fristen begynder den 1. januar 
1992. 
Bestemmelserne om statsstøtte er et af de fundamentale punkter i Europaaftalen mellem 
De Europæiske Fællesskaber og Den Slovakiske Republik. Iværksættelsen heraf- dvs. 
Associeringsrådets vedtagelse af de her vedlagte regler - er en forudsætning for en 
gnidningsløs samhandel mellem de to parter. I nærværende afgørelsesforslag, der omfatter 
statsstøtte og støtte, som ydes ved hjælp af statsmidler under enhver tænkelig form, der 
kan berøre samhandelen mellem Det Europæiske Fællesskab og Den Slovakiske Republik, 
fastlægges det, hvordan samarbejdet mellem parternes tilsynsmyndigheder tilrettelægges. 
Det følger af artikel 2, stk. 1, i Rådets og Kommissionens afgørelse af 19. december 1994 
om indgåelse af Europaaftalen, at traktaterne om oprettelse af de tre fællesskaber danner 
grundlaget ved fastlæggelsen af, hvilket standpunkt Fællesskabet skal indtage i 
Associeringsrådet. EF-traktatens artikel 113 og 228 samt EKSF-traktatens artikel 95 
tjener som retsgrundlag ved fastlæggelsen af, hvilket standpunkt Fællesskabet skal indtage 
i Associeringsrådet for så vidt angår gennemførelsen af bestemmelserne om statsstøtte. 
(Anvendelsen af de betingelser, der følger af EF-traktatens artikel 92 på støtte, der ydes af 
Den Slovakiske Republik forudsætter, hvis der skal kunne sikres, at den er forenelig med 
Europaaftalen, at Associeringsrådet indfører særlige ordninger, der således henhører under 
handelspolitikken). Det er således formålstjenligt, at Rådet og Kommissionen vedtager 
vedlagte afgørelse. 
Kommissionen henstiller til Rådet, at det vedtager vedlagte forslag til råds- og 
kommissionsafgørelse. 
Forslag 
Rådets og Kommissionens afgørelse 
om hvilket standpunkt Fællesskabet skal indtage i det Associeringsråd, der blev oprettet 
ved den Europaaftale, der blev undertegnet den 4. oktober 1993 mellem De Europæiske 
Fællesskaber og deres medlemsstater på den ene side og Den Slovakiske Republik på den 
anden side, for så vidt angår vedtagelse af gennemførelsesbestemmelser til 
Europaaftalens artikel 64, stk. 1, nr. iii), og stk. 2 og artikel 8, stk. 1, nr. iii), og stk. 3 i 
protokol 2 til nævnte aftale om EKSF-produkter 
RÅDET FOR DEN EUROPÆISKE UNION OG 
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 
113 i forening med artikel 228, stk. 2, første sætning, 
under henvisning til traktaten om oprettelse af Det Europæiske Kul- og Stålfællesskab, 
særlig artikel 95, 
under henvisning til forslag fra Kommissionen for De Europæiske Fællesskaber, 
under henvisning til udtalelse fra Det Rådgivende Udvalg, og 
ud fra følgende betragtninger: 
Det Europæiske Fællesskab og dets medlemsstater indgik den 19. december 1994 en 
Europaaftale med Den Slovakiske Republik; 
Det er fastlagt i Europaaftalens artikel 64, stk. 3, at Associeringsrådet skal vedtage de 
nødvendige regler for gennemførelsen af samme artikels stk. 1 og 2; 
det er fastlagt i artikel 8, stk. 3, i protokol 2 om EKSF-produkter til Europaaftalen, at 
Associeringsrådet skal vedtage de nødvendige regler for gennemførelsen af samme 
artikels stk. 1 og 2; 
forudsætningen for, at kriterierne i artikel 92 i traktaten om oprettelse af Det Europæiske 
Fællesskab kan finde anvendelse på støtte, der ydes af Den Slovakiske Republik, er, at 
der er oprettet en særlig ordning for samhandelen mellem Det Europæiske Fællesskab og 
Den Slovakiske Republik -
TRUFFET FØLGENDE AFGØRELSE: 
Det udkast til associeringsrådsafgørelse, der er bilag til denne afgørelse, lægges til grund 
ved fastsættelsen af, hvilket standpunkt Fællesskabet skal indtage i det Associeringsråd, 
der blev oprettet ved Europaaftalen mellem De Europæiske Fællesskaber og deres 
medlemsstater på den ene side og Den Slovakiske Republik på den anden side, for så vidt 
angår bestemmelserne for gennemførelse af nævnte Europaaftales artikel 64, stk. 1, nr. iii), 
og stk. 2, og gennemførelsesbestemmelserne til artikel 8, stk. 1, nr. iii), og stk. 3 i 
protokol 2 om EKSF-produkter til Europaaftalen. 
Udfærdiget i Bruxelles, den 
På Rådets vegne På Kommissionens vegne 
Associering mellem Den Europæiske Union 
og Den Slovakiske Republik 
Associeringsrådet 
Udkast 
Afgørelse nr..../.. truffet den 
af Associeringsrådet mellem De Europæiske Fællesskaber og deres medlemsstater på 
den ene side og Den Slovakiske Republik på den anden side 
om vedtagelse af gennemførelsesbestemmelser til artikel 64, stk. 1, nr. iii), og stk. 2 i 
Europaaftalen mellem De Europæiske Fællesskaber og deres medlemsstater på den ene 
side og Den Slovakiske Republik på den anden side, og gennemførelsesbestemmelser til 
artikel 8, stk. 1, nr. iii), og stk. 3, i protokol 2 om EKSF-produkter til nævnte aftale 
ASSOCIERINGSRÅDET HAR -
under henvisning til Europaaftalen om oprettelse af en associering mellem De 
Europæiske Fællesskaber og medlemsstaterne på den ene side og Den Slovakiske 
Republik på den anden side, særlig artikel 64, stk. 3, 
under henvisning til protokol 2 om EKSF-produkter til nævnte aftale, særlig artikel 8, 
stk. 3, 
og ud fra følgende betragtninger: 
Det er fastsat i artikel 64, stk. 3 i Europaaftalen, at Associeringsrådet senest tre år efter 
aftalens ikrafttrædelse ved afgørelse skal vedtage de nødvendige 
gennemførelsesbestemmelser til samme artikels stk. 1 og 2; 
Det er fastsat i artikel 8, stk. 3, i Europaaftalens protokol nr. 2, at Associeringsrådet 
senest tre år efter aftalens ikrafttrædelse ved afgørelse skal vedtage de nødvendige 
gennemførelsesbestemmelser til samme artikels stk. 1 og 2; 
TRUFFET FØLGENDE AFGØRELSE: 
Herved vedtages de i bilaget til denne afgørelse opstillede gennemførelsesbestemmelser 
til artikel 64, tk. 1, nr. iii), og stk. 2 i Europaaftalen om oprettelse af en associering 
mellem De Europæiske Fællesskaber og medlemsstaterne på den ene side og Den 
Slovakiske Republik på den anden side, og gennemførelsesbestemmelser til artikel 8, stk. 
1, nr. iii), og stk. 3, i protokol 2 om EKSF-produkter til nævnte aftale. 
Udfærdiget i Bruxelles, den 
På Associeringsrådcis vegne 
Sekretærer Formand 
Gennemførelsesbestemmelser til statsstøttereglerne 
De Europæiske Fællesskaber og deres medlemsstater på den ene side og Den Slovakiske 
Republik på den anden side har i medfør af artikel 64, stk. 3 i Europaaftalen fastlagt 
følgende gennemførelsesbestemmelser til de statsstøttebestemmelser, der er omhandlet i 
samme aftales artikel 64, stk. 1, nr. iii), og stk. 2. 
PARTERNE HAR -
under henvisning til artikel 64, stk. 1, nr. iii), og stk. 2 og 3 i Europaaftalen mellem De 
Europæiske Fællesskaber og deres medlemsstater på den ene side og Den Slovakiske 
Republik på den anden side, og 
ud fra følgende betragtninger: 
I henhold til Europaaftalens artikel 64, stk. 2, skal det begreb "offentlig støtte", der 
omhandles i samme aftales artikel 64, stk. 1, nr. iii), vurderes på grundlag af kriterier, som 
udformes på basis af anvendelsen af artikel 92 i traktaten om oprettelse af Det Europæiske 
Økonomiske Fællesskab; dette begreb omfatter således statsstøtte og støtte, som ydes ved 
hjælp af statsmidler under enhver tænkelig form, og som fordrejer eller truer med at 
fordreje konkurrencevilkårene ved at begunstige visse virksomheder eller visse 
produktioner i det omfang, den påvirker samhandelen mellem Det Europæiske Fællesskab 
(EF) og Slovakiet (statsstøtte); 
det anerkendes, at Slovakiets økonomi befinder sig i en overgangsperiode, og at landet 
således står over for særlige problemer; der bør tages hensyn hertil i nærværende 
bestemmelser; 
der bør tages hensyn til den indbyrdes tilnærmelse af lovgivningerne, der omhandles i 
Europaaftalen; 
Slovakiet udpeger en national institution eller administration til at varetage tilsynet med 
statsstøtteanliggender; 
nævnte tilsynsmyndighed far til opgave at undersøge eksisterende og fremtidige 
støtteprogrammer i Slovakiet og at afgive udtalelse om, hvorvidt de er forenelige med 
Europaaftalens artikel 64, stk. 1, nr. iii), og stk. 2; 
Slovakiet træffer de fornødne foranstaltninger til sikring af, at tilsynsmyndigheden i tide 
modtager al relevant information fra de centrale, regionale og lokale statslige instanser, 
således at den kan varetage sine opgaver; 
Kommissionen for Det Europæiske Fællesskab bistår tilsynsmyndigheden inden for 
rammerne af de relevante fællesskabsprogrammer med dokumentation, uddannelse, og 
finansiering af studierejser og nødvendig faglig bistand -
VEDTAGET FØLGENDE BESTEMMELSER MED HENBLIK PÅ 
GENNEMFØRELSE AF EUROPAAFTALENS ARTIKEL 64, STK. 1, NR. iii), OG 
STK. 2: 
STATSSTØTTETILSYN - TILSYNSMYNDIGHEDER 
Artikel 1 
Statsstøttetilsyn - Tilsynsmyndigheder 
Fællesskabets og Slovakiets tilsynsmyndigheder, hvilket i Fællesskabet vil sige 
Kommissionen for Det Europæiske Fællesskab og i Slovakiet finansministeriet, fører tilsyn 
med tildeling af statsstøtte og undersøger på grundlag af de herfor gældende 
procedureregler i EF og i Slovakiet, om sådan støtte er forenelig med Europaaftalen. 
PRAKTISKE RETNINGSLINJER FOR SAGSBEHANDLINGEN 
Artikel 2 
Forenelighedskriterier 
De i artikel 1 i nærværende gennemførelsesbestemmelser omhandlede undersøgelse af, 
hvorvidt støtteprogrammer og støttetildelinger er forenelige med Europaaftalen, foretages 
på grundlag af kriterier, som udformes på basis af anvendelsen af artikel 92 i traktaten om 
oprettelse af Det Europæiske Fællesskab, herunder på grundlag af eksisterende og 
fremtidig afledt ret, rammebestemmelser, retningslinjer og andre relevante administrative 
retsakter, der er i kraft i Det Europæiske Fællesskab, den af Retten i Første Instans og 
Domstolen etablerede retspraksis, samt eventuelle særlige retningslinjer fastlagt på 
grundlag af artikel 4, stk. 3. 
Ændringer i Fællesskabets afledte ret, andre retsakter og retspraksis, jf stk. 1, indgår i 
grundlaget for udformningen af de i stk. 1 omhandlede forenelighedskriterier, medmindre 
Slovakiet har gjort indsigelse inden for en frist på tre måneder. 
Hvis Slovakiet gør indsigelse over for sådanne ændringer, konsulteres 
Associeringsudvalget på grundlag af bestemmelserne i artikel 7 og 8 i nærværende 
gennemførelsesbestemmelser. 
Samme princip lægges til grund i tilfælde af andre større ændringer i Fællesskabets 
statsstøttepolitik. 
Slovakiets tilsynsmyndighed underrettes om retsakter, der indebærer vedtagelse, 
ophævelse eller ændring af de i denne artikels stk. 1 omhandlede forenelighedskriterier, 
når sådanne retsakter ikke offentliggøres, men specifikt bringes til de enkelte 
medlemsstaters opmærksomhed. 
Artikel 3 
Støtte af begrænset omfang 
Det skønnes, at støtteprogrammer og individuelle støttetildelinger - herunder dog ikke 
eksportstøtte - kun har en minimal indflydelse på konkurrencen og samhandelen mellem 
parterne, så længe den samlede udbetalte støtte pr. virksomhed ikke overstiger 100 000 
ECU over en treårs periode, og at sådanne tilfælde derfor ikke henhører under 
nærværende gennemførelsesbestemmelser1. Denne bestemmelse gælder ikke sektorer, der 
er omfattet af specifikke statsstøtteregler. 
Artikel 4 
Undtagelsesbestemmelser 
Som fastlagt i Europaaftalens artikel 64, stk. 4, litra a, sidestilles Slovakiet med de 
områder i Fællesskabet, der er beskrevet i artikel 92, stk. 3, litra a, i EØF-traktaten. 
Tilsynsmyndighederne foretager i fællesskab en bedømmelse af den maksimale 
støtteintensitet og den specifikke regionale dækningsgrad for områder, der kan komme i 
betragtning for regional bistand. 
EF-Kommissionen og tilsynsmyndigheden udarbejder særlige retningslinjer for, hvilke 
former for støtte - ud over støtte, der er godkendt i Den Europæiske Union - der kan 
godkendes, med henblik på afhjælpning af de specifikke problemer, omlægningen til en 
markedsbaseret økonomi medfører for Slovakiet. 
KONSULTATIONSPROCEDURER - PROBLEMLØSNING 
Artikel 5 
Undersøgelse af visse støtteformer 
Den berørte tilsynsmyndighed kan henvise støtteprogrammer og individuelle 
støttetildelinger - uanset om de dækkes af rammebestemmelser og retningslinjer i 
Fællesskabet eller ej - til behandling i konkurrenceunderudvalget i tilfælde, hvor 
støttebeløbet andrager mere end 3 millioner ECU. Underudvalget kan udarbejde udkast til 
afgørelser eller anbefalinger om, hvorvidt støtteprogrammet eller støttetildelingen er 
forenelig med Europaaftalen og nærværende gennemførelsesbestemmelser, med henblik på 
forelæggelse for Associeringsudvalget. 
Dette beløb kan af undemdvalget justeres opad i takt med den indre udvikling i Den Europæiske 
Union. 
Hovedsigtet med sådanne afgørelser og anbefalinger er at undgå, at parterne reagerer på 
støtteforanstaltninger ved at indføre beskyttelsesforanstaltninger i samhandelen. 
Associeringsudvalget kan beslutte, at de i denne artikel omhandlede 
undersøgelsesmuligheder skal udbygges yderligere, dersom parterne i fællesskab 
fremsætter forslag herom i konkurrenceunderudvalget. 
Artikel 6 
Anmodning om information 
Formoder en parts tilsynsmyndighed, at den er udsat for krænkelse af vigtige interesser i 
væsentligt omfang på grund af et støtteprogram eller en individuel støttetildeling, kan den 
anmode den anden tilsynsmyndighed om information herom. Tilsynsmyndighederne sørger 
under alle omstændigheder for at holde hinanden underrettet om vigtige forhold, der kan 
være af praktisk interesse for den anden part. 
Artikel 7 
Konsultations- og adfærdsregler 
Mener Kommissionen for Det Europæiske Fællesskab eller den slovakiske 
tilsynsmyndighed, at den part, den repræsenterer, er udsat for krænkelse af vigtige 
interesser i væsentligt omfang på grund af statsstøtte, der ydes inden for den anden 
myndigheds ansvarsområde, kan den anmode om, at der indledes konsultationer med den 
anden parts tilsynsmyndighed, hvorefter den kan anmode om, at nævnte tilsynsmyndighed 
iværksætter passende procedurer til afhjælpning af forholdet. Dette forhindrer ikke, at 
parterne kan træffe andre foranstaltninger på grundlag af den for hvert part gældende 
lovgivning, og indskrænker ikke den frihed, som den myndighed, der modtager 
anmodningen, har til at træffe endelig afgørelse inden for rammerne af bestemmelserne i 
Europaaftalen. 
Når en myndighed modtager anmodning, har den pligt til at foretage en komplet og 
velvillig undersøgelse af de synspunkter og det bevismateriale, der forelægges af den 
anmodende myndighed, herunder undersøgelse af, om den part, som har foranlediget 
anmodningen, som hævdet er blevet påført skade som følge af krænkelse af vigtige 
interesser. 
Tilsynsmyndigheder, som deltager i konsultationer på grundlag af denne artikel, bestræber 
sig på - uden at deres øvrige rettigheder og forpligtelser herved berøres - at nå frem til en 
gensidigt acceptabel løsning under hensyntagen til de involverede interesser inden for en 
frist på tre måneder. 
Artikel 8 
Problemløsning 
Fører de under artikel 7 omhandlede konsultationer ikke til en gensidigt acceptabel 
løsning, tages sagen efter anmodning fra en af parterne op til behandling i det 
konkurrenceunderudvalg, der er oprettet som led i Europaaftalen, inden for en frist på tre 
måneder efter anmodningens fremsættelse. 
Efter sagens behandling eller efter udløbet af ovennævnte frist forelægges sagen for 
Associeringsudvalget, der kan fremsætte passende anbefalinger til løsning af sagen. 
Disse procedurer indskrænker ikke parternes ret for at træffe andre foranstaltninger på 
grundlag af deres respektive lovgivning, og berører ej heller anvendelsen af 
Europaaftalens artikel 64, stk. 6. Indgreb i samhandelen bør kun finde anvendelse som 
sidste udvej. 
Artikel 9 
Informationens fortrolighed 
For så vidt angår Europaaftalens artikel 64, stk. 7, er en tilsynsmyndighed ikke forpligtet 
til at udlevere information til den anden tilsynsmyndighed, hvis dette er forbudt i henhold 
til den lovgivning, der gælder for den myndighed, som ligger inde med informationen. 
Tilsynsmyndighederne hemmeligholder information, den anden myndighed har stillet til 
rådighed i fortrolighed. 
KLARHED I STØTTEFORVALTNINGEN 
Artikel 10 
Støtteregister 
Som led i de herfor relevante EF-programmer yder Kommissionen for Det Europæiske 
Fællesskab Slovakiet bistand til etablering og ajourføring - på samme grundlag som i 
Fællesskabet - af et register over landets støtteprogrammer og individuelle støttetildelinger 
med henblik på at sikre og løbende forbedre klarheden i støtteforvaltningen. 
Kommissionen for Det Europæiske Fællesskab tilsender regelmæssigt Slovakiet 
information om dokumentation, som udarbejdes vedrørende dette emne med sigte på EF's 
medlemsstater. 
10 
Artikel 11 
Gensidig informering 
Til sikring af klarheden i støtteforvaltningen sørger parterne for regelmæssig og gensidig 
offentliggørelse og udveksling af information om statsstøttepolitikken. 
EKSF-PRODUKTER 
Artikel 12 
Traktaten om oprettelse af Det Europæiske Kul- og Stålfællesskab (EKSF) 
Bestemmelserne i ovenstående artikel 1, artikel 2, artikel 4, stk. 3, og artikel 5 til 11 
finder med den fornødne tilpasning anvendelse inden for kul- og stålsektoren, jf. protokol 
2 til Europaaftalen. 
DIVERSE 
Artikel 13 
Administrativ bistand (sprog) 
Kommissionen for Det Europæiske Fællesskab og den slovakiske tilsynsmyndighed 
iværksætter praktiske gensidige bistandsforanstaltninger samt andre passende tiltag, blandt 
andet inden for oversættelse. 
Generaldirektøren for Konkurrence 
i Kommissionen for Det Europæiske Fællesskab Den Slovakiske Republik 
Alexander Schaub 
Generaldirektør JozefMagula 
Statssekretær 
Finansministeriet 
11 

ISSN 0254-1459 
KOM(97) 179 endelig udg. 
DOKUMENTER 
DA 08 11 
Katalognummer : CB-CO-97-168-DA-C 
ISBN 92-78-18955-3 
Kontoret for De Europæiske Fællesskabers Officielle Publikationer 
L-2985 Luxembourg 
*<L